NAV: júliustól lép hatályba az új jövedéki törvény | BEOL
2017. 06. 19. 10:56
Az egyik legfontosabb egyszerűsítés, hogy a sokféle adóraktári engedély típus helyett az új szabályozás egyféle adóraktári engedélyt ismer, azonban jövedéki termék továbbra is adóraktárban állítható elő és tárolható az adófizetésig – közölte az adóhatóság.
A jövedéki ügyeket – néhány kivételével – kizárólag elektronikusan intézhető, azonban papír alapon is lehet intézni többek között: a magánfőző bejelentési kötelezettsége, valamint a párlat adójegy igénylése, külföldi személy jövedéki ügye, hivatalból magánszeméllyel szemben indított és lefolytatott jövedéki ügy (kivéve, ha az ügyfél elektronikus ügyintézést kér), a kizárólag bérfőzést végző adóraktár nyilvántartás-vezetése, adatszolgáltatása – sorolták.
Hangsúlyozták: lényeges változás a korábbi szabályozáshoz képest, hogy a jövedéki kiskereskedő jövedéki terméket készpénzfizetéssel nem szerezhet be. Kivétel azonban az adóraktárból vagy kisüzemi bortermelőtől történő beszerzés, maximum 200 ezer forintig.